paragraph_text: Mihail Vasiljevič Ostrogradski (Pašenna, 24. rujna 1801. – Poltava, 1. siječnja 1862.), ukrajinski matematičar. Školovao se u Harkovu (od 1816. do 1820.), a zatim u Parizu (od 1822. do 1828.) kod Augustin Louis Cauchyja, Pierre-Simon Laplacea i Joseph Fourier. Profesor časničkih razreda na učilištima u Sankt Peterburgu (od 1828.), te član Sanktpeterburške akademije znanosti od 1830., kao i nekoliko europskih akademijâ i znanstvenih društava. Jedan je od osnivača takozvane petrogradske matematičke škole. Njegova matematička istraživanja odnose se na analizu, teorijsku mehaniku i matematičku fiziku. Godine 1828. postavio je jednakost za pretvaranje volumnog integrala u plošni (koja je bila poznata i Carl Friedrich Gaussu):